

Na osnovu Uredbe o postupku prijema u radni odnos u javnom sektoru Federacije Bosne i Hercegovine („Službene novine Federacije BiH“, broj: 13/19 i 9/21), Zakona o pravima demobiliziranih branilaca i članova njhovih porodica (“Službene novine Federacije BiH” br. 54/19, 29/22 i 83/23), Zakona o pravima branilaca i članova njihovih porodica (“Službene novine Federacije BiH “, br. 33/04, 56/05, 70/07, 9/10, 90/17 i br. 29/22), Odluke o postupku prijema u radni odnos i drugim postupcima izbora u „JP BH POŠTA“ d.o.o.Sarajevo broj: U.D.-01-04-15385-1/22 od 07.10.2022. godine, člana 14. Pravilnika o radu "JP BH POŠTA" d.o.o. Sarajevo (Opći dio), Saglasnosti Federalnog ministarstva prometa i komunikacija broj: 07-45-1170-2/24 od 09.07.2024. godine, Odluke o potrebi prijema u radni odnos broj: U.D.-01-04-4336/24 od 27.02.2024. godine i U.D.-01-04-4337/24 od 27.02.2024. godine, „JP BH POŠTA“ d.o.o. Sarajevo, raspisuje

# J A V N I O G L A S

**za prijem u radni odnos**

CENTAR POŠTA MOSTAR

1. **Rukovodilac podružnice-Direktor Centra pošta Mostar – 1 izvršilac,**

**na neodređeno vrijeme**

CENTAR POŠTA TUZLA

1. **Rukovodilac podružnice-Direktor Centra pošta Tuzla – 1 izvršilac,**

**na neodređeno vrijeme**

**Opis poslova za radna mjesta pod rednim brojem 1. i 2**: Organizuje i rukovodi cjelokupnim procesom rada na način predviđen općim aktima Društva, zakonskim propisima, odlukama menadžmenta i Nadzornog odbora Društva. Odgovoran je za funkcionisanje, izvršenje planskih zadataka i rezultata poslovanja. Zastupa i predstavlja Centar pošta u skladu sa ovlaštenjima generalnog direktora. Koordiniše aktivnosti unutar Centra pošta i odgovoran je za funkconisanje Centra pošta. Za svoj rad je odgovoran Generalnom direktoru, Izvršnim direktorima, kao i Direktorima Službi pri Upravi Društva iz domena stručne oblasti koju isti pokrivaju.

**Opći i posebni uslovi za prijem u radni odnos:**

Za radna mjesta pod rednim brojem 1. i 2. kandidati su obavezni dostaviti sljedeću dokumentaciju:

1. Uvjerenje o državljanstvu (ne starije od 6 mjeseci od dana izdavanja od strane

nadležnog organa),

1. Prijava o mjestu prebivališta (ne starija od 6 mjeseci),
2. Diplomu o završenom fakultetu društvenog ili tehničkog smjera
3. Dokaz o radnom iskustvu u trajanju od 5 (pet) godina na poslovima sa VSS nakon završenog školovanja;

Ukoliko je diploma stečena u nekoj drugoj državi nakon 06.04.1992. godine, kandidat je dužan dostaviti nostrifikovanu diplomu o završenom visokom obrazovanju.

NAPOMENA: Prednost pri zapošljavanju pod jednakim uslovima imaju nezaposlena lica iz člana 2. i 3. Zakona o pravima demobiliziranih branilaca i članova njihovih porodica - demobilizirani branioci i članovi porodice demobiliziranog branioca (roditelji, bračni partner i djeca koja žive u zajedničkom domaćinstvu sa demobiliziranim braniocem do navršene 25. godine života) i lica iz člana 1. Zakona o pravima branilaca i članova njihovih porodica - ratni vojni invalidi i članovi njihovih porodica, članovi porodica šehida, poginulih, umrlih i nestalih branilaca, lica zaslužna u odbrambeno – oslobodilačkom ratu. Da bi isti ostvarili navedeno pravo, kandidati su dužni uz prijavu na oglas dostaviti i dokaz (potvrda, uvjerenje) kojim dokazuju jedan od prethodno navedenih statusa.

Probni rad nije predviđen.

Radno iskustvo na poslovima sa stručnom spremom, koja je predviđena za radno mjesto na koje se kandidat prijavio dokazuje se Potvrdom prethodnog poslodavca ili Uvjerenjem porezne uprave ili Uvjerenjem Federalnog zavoda za penzijsko-invalidsko osiguranje (Kantonalna administrativna služba) koja pored osnovnih podataka sadrži podatke na kojim poslovima je radio ili radi, sa kojom stručnom spremom i sa precizno navedenim periodom angažovanja.

Potvrda prethodnog poslodavca ili Uvjerenje porezne uprave ili Uvjerenje Federalnog zavoda za penzijsko-invalidsko osiguranje (Kantonalna administrativna služba) koja ne sadrži sve tražene podatke neće se priznavati kao dokaz za traženo iskustvo.

Radno iskustvo stečeno stručnim osposobljavanjem ili volontiranjem dokazuje se potvrdom prethodnog poslodava koja sadrži osnovne podatke o kandidatu, na kojim poslovima je radio, sa kojom stručnom spremom, sa precizno navedenim periodom angažovanja, broj i datum ugovora o stručnom osposobljavanju, odnosno volontiranju.

Potvrda prethodnog poslodavaca o stručnom osposobljavanju ili volontiranju koja ne sadrži sve tražene podatke neće se priznavati kao dokaz za traženo iskustvo.

Proces izbora kandidata zasniva se na razmatranju dostavljene dokumentacije, pismenom i usmenom dijelu ispita.

Polaganju ispita mogu pristupiti samo kandidati koji su podnijeli urednu, potpunu i blagovremenu prijavu.

Kandidat je položio pismeni dio ispita i ima pravo pristupiti usmenom dijelu ispita ako njegov ukupan broj bodova na pismenom dijelu ispita iznosi najmanje 70% od maksimalnog broja bodova, koliko se može ostvariti na pismenom dijelu ispita.

Za radna mjesta pod rednim brojem 1. i 2. pitanja na pismenom i usmenom dijelu ispita odnose se na pitanja iz oblasti:

* Općeg znanja i koorporativnog upravljanja;
* regulative koja se odnosi na organizaciju i djelatnost Društva – poštanski saobraćaj;
* Zakona o poštama BiH, Zakon o poštanskom prometu FBiH, Zakona o javnim preduzećima FBiH, Zakona o privrednim društvima FBiH, Zakona o računovodstvu i reviziji u FBiH i Zakona o radu FBiH.

Pismeni dio ispita polaže se u vidu testa.

Kandidati koji polože pismeni dio ispita polažu i usmeni dio ispita.

O datumu, vremenu i mjestu održavanja pismenog dijela ispita kandidati će biti obaviješteni u pisanom obliku, putem obavijesti koja će biti dostavljena kandidatu na kućnu adresu koja je navedena u prijavi na oglas, kao i na e-mail adresu, ukoliko je ista navedena na prijavi i to najmanje pet dana prije održavanja ispita. Ako uredno obaviješten kandidat ne pristupi polaganju pismenog ili usmenog dijela ispita, smatra se da je odustao od učešća u oglasnoj proceduri i neće biti pismeno obaviješten o ishodu javnog oglasa.

Kandidat koji je uredno obaviješten o polaganju pismenog ili usmenog dijela ispita, a koji se ne odazove polaganju pismenog ili usmenog dijela ispita, smatrat će se da je odustao od učešća u oglasnoj proceduri i neće se obavještavati o daljnim fazama oglasne procedure, odnosno o rezultatima izbora.

Kandidat koji je dostavio prijavu, ali na prijavi, niti na koverti nije naveo redni broj radnog mjesta na koje se prijavljuje neće se obavještavati o daljnim fazama oglasne procedure, odnosno o rezultatima izbora. Takva prijava smatrat će se nepotpunom.

Kandidati isti dan polažu i pismeni i usmeni dio ispita.

U slučaju kada se na oglas prijavi veliki broj kandidata, polaganje pismenog dijela ispita se može organizovati po grupama u više dana. Za svaku grupu isti dan se obavezno polaže pismeni i usmeni dio ispita.

Pitanja na usmenom dijelu ispita imaju za cilj da utvrde stepen znanja i sposobnosti kandidata za obavljanje poslova radnog mjesta na koje se prijavio.

Procedura izbora kandidata i obavještavanje kandidata o provođenju pojedinačnih faza postupka izbora kandidata provodi se u skladu sa Odlukom o postupku prijema u radni odnos i drugim postupcima izbora u „JP BH POŠTA“ d.o.o. Sarajevo broj: U.D.-01-04-15385-1/22 od 07.10.2022. godine i Uredbom o postupku prijema u radni odnos u javnom sektoru Federacije Bosne i Hercegovine.

Prijavljivanje na oglas: Uz obavezno potpisanu prijavu sa kraćom biografijom i jasnom naznakom na koje radno mjesto se kandidat prijavljuje, kandidati su dužni dostaviti dokaze u originalu ili ovjerenoj kopiji koji su nabrojani za radno mjesto na koje se prijavljuje. Diploma o završenom fakultetu dostavlja se u ovjerenoj kopiji, budući da se dostavljena dokumentacija neće vraćati.

Samo izabrani kandidat će imati obavezu da dostavi ljekarsko uvjerenje.

Kandidat se može prijaviti na više radnih mjesta, ali za svako radno mjesto mora podnijeti posebnu prijavu i navesti na istoj za koje se radno mjesto prijavio, uz napomenu da je dovoljno da ovjerene kopije dokaza priloži samo za jedno radno mjesto, a za drugo radno mjesto na koja se prijavio samo kopije dokaza o ispunjavanju uslova, uz napomenu da u prijavi navede na koje radno mjesto je dostavio ovjerene kopije dokaza. Potpisana prijava za svako radno mjesto obavezno se stavlja u zasebnu kovertu.

Nepotpisana prijava je neuredna prijava i neće biti uzeta u razmatranje.

**Potpisane prijave na oglas sa tačnom adresom, e-mailom, biografijom i dokazima o ispunjavanju općih i posebnih uslova treba dostaviti u roku od 8 dana od dana objavljivanja oglasa u dnevnim novinama „Dnevni avaz“, kao i na web stranici** [**www.**](http://www.bhp.ba/)**posta.ba, na adresu:**

**„JP BH POŠTA“ d.o.o. Sarajevo – Generalna direkcija, ul. Obala Kulina bana br. 8, 71000 Sarajevo, sa naznakom na koverti:**

**„Prijava na javni oglas, uz naznaku - redni broj radnog mjesta, naziv radnog mjesta i organizaciona jednica u kojoj se nalazi radno mjesto, za Komisiju – NE OTVARATI”**

Neuredne, nepotpune i neblagovremene prijave neće biti uzete u razmatranje.